kardosdrur/scandi-wiki huggingface dataset:
Kyocera Unimerco

Kyocera Unimerco A/S er et dansk selskab, der er ejet af det japanske kongmolerat Kyocera. Det danske selskab blev i 1964 grundlagt i Sunds ved Herning under navnet Unimerco og driver produktion og salg af skærende værktøjer, måleværktøjer og værktøjer til befæstelse. I 2011 blev alle aktiviteter overtaget af Kyocera.

Produkter 
Koncernen omfatter en værktøjsdivision (Kyocera Unimerco Tooling), som beskæftiger sig med optimeringsrådgivning og salg af værktøjsløsninger til spåntagende bearbejdning samt måle- og kontrolværktøj til fremstillingsindustrien, og en befæstelsesdivision (Kyocera Unimerco Fastening), der leverer bl.a. søm-, dykker- og klammepistoler samt tilbehør og befæstelsesartikler til byggebranchen.

Reflist

Eksterne kilder/henvisninger 
 Kyocera Unimerco Toolings danske hjemmeside
 Kyocera Unimerco Fastenings danske hjemmeside

Værktøjsproducenter i Danmark
Etableret i 1964
Sunds
Unimerco
Nathan Brooks

Nathan Eugene Brooks (født 4. august 1933 i Cleveland i Ohio, 14. april 2020) var en amerikansk bokser som deltog i de olympiske lege i 1952 i Helsingfors.
     
Brooks blev olympisk mester i boksning under OL 1952 i Helsingfors. Han vandt den letteste vægtklasse, fluevægt op til 51 kg. Han besejrede Willie Toweel fra Sydafrika i semifinalen og tyskeren Edgar Basel i finalen.

OL-medaljer 
  1952 i  Helsingfors –  Guld i boksning, fluevægt, mænd  USA

Eksterne henvisninger 

Boksere fra USA
Personer fra Cleveland
Olympiske mestre fra USA
Medaljevindere ved sommer-OL 1952
Boksere ved sommer-OL 1952
Ayam Cemani

Ayam Cemani er en hønserace fra Indonesien. Ayam betyder høne på indonesisk, og Cemani er en landsby i nærheden af den centraljavanske by Surakarta. Racen findes i central- og Østjava, Madura og på Sumatra. Der findes mange krydsninger og varianter af racen. Jo sortere høne der er tale om, jo mere værdifuld er hønen, da overtroiske mennesker tror, at hønen besidder mystiske kræfter!

Racen blev først beskrevet af hollandske kolonister i 1920’erne. Men den er så vidt vides først blevet importeret til Europa i 1998 af den hollandske hønseavler- og entusiast, Jan Steverink. I Holland blev racen anerkendt som en hønserace i 2003, og herfra er racen nu blevet indført i Tyskland, Belgien, Tjekkiet og Slovakiet. 

Det vigtigste kendetegn på racen er, at den er fuldstændig sort. Sorte fjer med et grønligt skær, sorte ben og tånegle, sort næb og tunge, sort kam, hud, hagelapper og øreskiver, sort kød og ben og endda sorte organer. Nogle hjemmesider påstår udover dette, at racen også har sort blod, mens andre nævner dette som den eneste undtagelse, og at blodet kun er usædvanlig mørkt. Racen er en underart af den mere almindelige indonesiske hønserace Kedu. Racen er livlig, og bruges derfor også som kamphøns.

Hanen vejer fra 1,8 til 2,5 kg, den har en normal kam med 4 til 7 takker og en lang skarp spore på hvert ben. 
Hønen vejer fra 1,0 til 2,0 kg, den lægger 80 cremefarvede æg af 45 gram årligt.

Da der ikke findes en international standart for, hvordan racen skal se ud, er der meget forskellige informationer om, hvordan racen ser ud osv. 

Genopdagelsen af racen har resulteret i, at man nu regner med at den mindre svenske sorthøne stammer fra Ayam Cemani fra Indonesien og ikke fra høns fra Mozambique som tidligere antaget. Den svenske sorthøne, minder på mange punkter om Ayam Cemani, dog er der de forskelle, at den svenske sorthøne har hvide øreskiver i modsætning til Ayam Cemani, som har sorte øreskiver, dertil lægger den svenske sorthøne også flere æg årligt.

Eksterne henvisninger 

Cemani (engelsk)
Ayam Cemani  (hollandsk)

Hønseracer
Ġgantija

Ġgantija (Maltesisk: "Kæmpens Tårn") er et tempelkompleks af megalitter, bygget i yngre stenalder på øen Gozo i Middelhavet. Ġgantija-templerne er de tidligste af en række megalit-templer på Malta. Folket der byggede dem opførte de to Ġgantija-templer i yngre stendalder (ca. 3600-2500 f.kr.); templerne er således ca. 5500 år gamle og blandt de ældste menneskeskabte religiøse bygninger. Tillige med andre lignende bygningsværker er disse templer blevet optaget på UNESCOs Verdensarvsliste som de megalitiske templer på Malta.

Templerne blev muligvis brugt af en frugtbarhedskult; arkæologer mener at de talrige fund af statuer og statuetter fundet på stedet har forbindelse til en sådan kult. Ifølge den lokale folketro på Gozo blev templerne bygget af en kæmpekvinde, der brugte stedet i religiøst øjemed.

Referencer 

Templer
Verdensarvsområder i Malta
Bygninger, konstruktioner og anlæg i Malta
Sydamerikansk lungefisk

Den Sydamerikanske lungefisk, Lepidosiren paradoxa, er den eneste art af lungefisk som findes i sumpe og i det langsomme vand i Amazonas, Paraguay, og i den lavere del af Afvandingsarealet i Paraná Sydamerika. Fisken er det eneste medlem af sin familie Lepidosirenidae. Relativt lidt er kendt om den sydamerikanske lungefisk.

Andre almindelige navne for arten inkluderer Amerikansk mudderfisk og skællede salamander-fisk. På portugisisk er den også kendt som piramboia, pirarucu-bóia, traíra-bóia og caramuru.

Kilder

Eksterne henvisninger 

 FishBase entry for South American lungfish 

Kødfinnede fisk
Irish Cup 1880-81

Irish Cup 1880–81 var den første udgave af Irish Cup, og første kamp i turneringens historie blev spillet den 10. januar 1881.

Finalen blev spillet den 9. april 1881 på Cliftonville Cricket Ground i Belfast og blev vundet af Moyola Park FC fra Castledawson, som besejrede Cliftonville FC fra Belfast med 1-0. I den ene semifinale havde Moyola Park FC på hjemmebane besejret Alexander FC fra Limavady med 3-0. Den anden semifinale var en rent Belfast-opgør, hvor Knock FC på hjemmebane spillede 2-2 mod Cliftonville FC. Kampen blev derfor spillet om, hvor Cliftonville FC hjemme besejrede Knock FC med 2-1.

Udvalgte resultater

Semifinaler

Finale

Kilder / eksterne henvisninger 
 RSSSF – Northern Ireland Cup Semifinals and Finals 1880-1950 

Fodbold i 1881
Sæsoner i Irish Cup
Stensætning

En stensætning er en samlebetegnelse for forhistoriske monumenter bestående af rejste sten, som danner cirkulære, firkantede eller ovale former. Enkelte stensætninger er også skibsformede. Stensætninger har gerne store kantsten i form af bautasten; rektangulære stensætninger har som oftest store hjørnesten. Skibssætninger har almindeligvis store sten i begge ender, svarende til for og agter på skibet, og mindre sten i tiltagende størrelser mellem disse.

Referencer 

Monumenter
Wilhelm Beiglböck

Prof. Dr. Wilhelm Beiglböck (10. oktober 1905 – 22. november 1963) var en østrigsk læge. Under 2. verdenskrig var han konsulterende læge for Luftwaffe.

Beiglböck meldte sig ind i NSDAP, og blev Obersturmbannführer i Sturmabteilung (SA). Under krigen virkede han som forsker med ansvar for forsøg på fanger med saltvand i Dachau koncentrationslejr. 

Han blev tiltalt for krigsforbrydelser og forbrydelser mod menneskeheden. Han blev stillet for retten under Lægeprocessen i Nürnberg. 20. august 1947 fik han en dom på 15 års fængsel, som senere blev ændret til 10 år. 

1952–1963 var han overlæge ved sygehuset i Buxtehude.

Nazister fra Østrig
Nazi-læger
Forbrydere i Holocaust
Dømte ved Nürnbergprocessen
Nazister dømt for krigsforbrydelser
Nazister dømt for forbrydelser mod menneskeheden
Hospental Wohnturm

Hospental Wohnturm (Hospental Beboelsestårn) eller Turm der Herren von Hospental (Herrerne af Hospentals Tårn) er et tårn i dalen Urserental i kommunen Hospental i Kanton Uri i det centrale Schweiz.

Hvornår beboelsestårnet er opført vides ikke med sikkerhed, men en datering af træværket, der stadig findes i den øverste del af bygningsværket, angiver 1226 som værende året for opførsel af tårnet. Bygherrer anses at være Hospentals herskab, som dog først står opført som tårnets ejere i en bekendtgørelse fra 1285. Hospental herskab var på dette tidspunkt landamtmænd (), det højeste myndighedsembede i schweiziske kantoner. I 1382 opnåede Urserental-dalen rigsfrihed (), hvilket betød at indbyggerne ikke længere var underlagt herskabet, og i 1425 solgtes tårnet for prisen af en okse til den lokale Konrad von Moos. Hospental Wohnturm har ikke været beboet siden engang i begyndelsen af det 15. århundrede.

Tårnet kaldes undertiden også for Ochsenturm (oksetårnet) eller Langobardenturm (Langobardertårnet); dateringen af tårnet placerer dog dets opførelse nogle hundrede år efter Langobarderne, hvorfor denne betegnelse regnes for at være forkert.

Kilder 
 Kort historisk oversigt

Kildehenvisninger

Eksterne henvisninger 

Tårne i Schweiz
Legbar

Legbar er en hønserace, som blev skabt i England i 1930’erne af professor Reginald Punnett. Racen blev skabt ved at krydse brune italienerhøns(eng. Leghorn) med Plymouth Rockhøns, men der er også brugt lidt araucana, hvilket udarter sig i racens hovedfjer og blå æg. Æggene er normalt blå, men af og til vil nogle give olivengrønne æg i stedet for. 

Danske og svenske kilder sår dog tvivl om hvorvidt legbaræg er blå eller ej. På Dansk Fjerkræ Forums hjemmeside står der, at racen lægger hvide æg.

Racen er en af de hønseracer, hvor man kan kende forskel på hanner og hunner allerede fra klækningen. Denne forskel ses ved, at hannerne har en bleg plet på deres hoved. Hunnerne har en mørkebrun eller sort stribe på deres hoved, som fortsætter ned af deres krop. Racen er ret støjende og ivrig efter at undersøge nye steder.

Referenser 

 Legbar information på engelsk 
 Racebeskrivelse af Legbar på dansk
 Grandin, Anette. Hönsraser, 2002. 

Hønseracer
Musée Ariana

Musée Ariana, også kendt som Musée suisse de la céramique et du verre (det schweiziske museum for keramik og glas), er et museum i Genève i Schweiz, der er specialiseret i keramik- og glaskunst. Det har omkring 20.000 genstande fra de sidste 1200 år, hvorigennem museet præsenterer glas- og keramikkunstens udbredelse historisk, geografisk, kunstnerisk og teknologisk gennem tiden. Samlingen er den eneste af sin slags i Schweiz. 

Museet blev bygget mellem 1877 og 1884 i nyklassicistisk og neo-barok stil. Det ligger på Avenue de la Paix, nær Palais des Nations. Det blev bygget for at huse den private samling tilhørende kunstsamler Gustave Revilliod, som navngav det efter sin mor Ariane de la Rive, og som senere lod det gå i arv til byen Genève. Siden 1934 har museet været en del af sammenslutningen af kunst- og historiemuseer i Genève, Les Musées d'art et d'histoire Geneve, af hvilke Musée d'Art et d'Histoire står i spidsen. Som følge heraf er dele af samlingen overgået til andre museer i bytte for andre effekter, således at Musée Ariana kan fokusere udstillingen omkring glas og keramik.

I 1933 blev museet genåbnet efter 12 års ombygningsarbejde.

Referencer

Eksterne henvisninger 
 Hjemmeside (Til dels tilgængelig på engelsk)

Museer i Schweiz
Genève
Museer etableret i 1884
Kunstmuseer
Agensteinhaus

Agensteinhaus er en bygning, som rummer det lokalhistoriske museum i kommunen Erlenbach im Simmental i Kanton Bern i Schweiz.

Bygningen opførtes efter branden i 1765, og det antages, at den lokale tømrermester Hans Messerli stod for opførslen af dette typiske to-generationershus i tømmer, der er tre stuer i bredden. Bygningen er opført i det såkaldte Simmental-design, der kombinerer bindingsværk og bjælkekonstruktion på en harmonisk måde. Selvom bygningen ikke er malet i barokstil, anses dens sydvendte helt symmetriske, kraftigt strukturerede og sirlige hovedfacade som et mesterværk. Konstruktionen er et eksempel på en gård fra slutningen af det 18. Århundrede, der kan betragtes som dalens juvel.

Museets navn går tilbage til familien Agenstein fra Diemtigtal, der fra 1821 og i næsten 150 år var ejendommens ejere. Der blev foretaget få strukturelle ændringer af bygningen, da familien aldrig benyttede bygningen som fast bopæl, hvilket gør, at bygningen i dag stort set fremstår i sin oprindelige tilstand.

Kilder 
 Historisk oversigt

Eksterne henvisninger 

Bygninger, konstruktioner og anlæg i Schweiz
Etableret i 1765
Bülach (distrikt)

Bülach (Bezirk Bülach) er et af de tolv distrikter i kanton Zürich i Schweiz. Distriktets størrelse er 185,19 km², og der er 131.692 indbyggere pr. 31. december 2010. Den administrative hovedby er Bülach, mens den største kommune i distriktet er Kloten, hvor Zürich Lufthavn er placeret. 

Det meste af distriktet har været kontrolleret af Zürich siden 1409, de resterende dele fulgte senere i det 15. århundrede med undtagelse af Rafzerfeld, der blev erhvervet af Zürich i 1651.

Distrikter i Schweiz
Kanton Zürich
Omkostning

En omkostning er et økonomisk begreb, som anvendes til at beskrive et forbrug i en virksomhed. 
Når en virksomhed anskaffer et produktionsmiddel kan det være med forskellige formål for øje. Hvis der er tale om en råvare, skal den gennem en produktionsproces omdannes til en komponent eller en færdigvare. I dette tilfælde siger man, at forbruget sker, når råvaren bliver omdannet til noget andet – den forbruges – og dermed bliver råvaren samtidig til en omkostning. 

Hvis en handelsvirksomhed indkøber en vare med henblik på videresalg, siger man, at forbruget af den indkøbte vare sker på salgstidspunktet, og der registreres en omkostning i form af et vareforbrug.

Hvis der i stedet er tale om, at virksomheden anskaffer en maskine, som anvendes i forbindelse med en fremstillingsproces, bliver man nødt til at opgøre forbruget på en anden måde. Man kan i reglen ikke måle, at maskinen bliver slidt, ved at den bearbejder den enkelte råvare. Den vil ofte kunne bruges i mange år og fremstille tusindvis af emner. Hvor mange år den kan anvendes, og hvor mange emner den kan fremstille, er det i reglen umuligt at forudsige på det tidspunkt hvor maskinen anskaffes. Man vælger da i reglen at beregne forbruget af maskinen i form af en afskrivning, hvorved maskinens anskaffelsespris fordeles som et forbrug over en forventet brugstid. Der er forskellige metoder til at beregne dette forbrug. De mest almindelige er den lineære afskrivning, hvor forbruget fordeles med lige store beløb i alle regnskabsperioder i brugstiden, og saldoafskrivningen, hvor forbruget er størst i den første del af brugstiden.

Se også 
 Udgift
 Udbetaling

Erhvervsøkonomi
Altenbeken

Altenbeken er en kommune i kreisen Paderborn i Nordrhein-Westfalen, Tyskland. Altenbeken ligger ca. 15 km nordvest for Paderborn, har et areal på 76,22 km² og et indbyggertal på 9.269 (pr. 31. december 2010).

Øst for byen finder man Altenbeken Viadukt, en 482 m lang og op til 35 m høj dobbeltsporsjernbaneviadukt. Den er centrum i en Viaduktfestival, der afholdes hvert andet år.
Vipperød Sogn

Vipperød Sogn blev dannet 27. november 2011 (1. søndag i advent) ved sammenlægning af de tre sogne Grandløse, Sønder Asmindrup og Ågerup. 

Alle 3 sogne havde hørt til Merløse Herred i Holbæk Amt. De 2 sognekommuner Sønder Asmindrup-Grandløse og Ågerup blev ved kommunalreformen i 1970 indlemmet i Holbæk Kommune.

Noter

Eksterne kilder/henvisninger 
 
 
 www.kirkerneivipperød.dk – officiel website for Vipperød Sogn

Sogne i Holbæk Kommune
Sogne i Roskilde Stift
Sogne i Merløse Herred
Etableret i 2011
Maria Fisker Stokholm

Maria Fisker Stokholm (født 3. oktober 1990 i Hadsten er en kvindelig dansk håndboldspiller. Hun spiller for den danske klub Viborg HK og det Danmarks kvindehåndboldlandshold.

Hun vandt Champions League i 2016, ved rumænske CSM Bucuresti.

Karriere 
Fisker startede med at at spille håndbold i Vissing-Hadsten HK. I 2005 signerede hun Randers HK, men blev der kun én sæson før hun signerede med Viborg HK i 2006. Fisker fik sin debut for Viborg 25 dage før hun fyldte 17 år, hvilket gjorde hende til den 3. yngste debutant nogensinde.

Fisker blev udtaget til bruttotruppen til EM 2010, men var ikke blandt de 16 udvalgte. Året efter var hun en del af det danske kvindelandshold under VM 2011 i Brasilien.

Kilder

Eksterne henvisninger 

Håndboldspillere fra Danmark
Håndboldspillere fra Viborg HK
Håndboldspillere fra Randers HK
Håndboldspillere fra CSM București (kvindehåndbold)
Personer fra Hadsten
Ollanta Humala

Ollanta Moisés Humala Tasso (født 27. juni 1962 i Lima) er en peruviansk politiker og officer. Han var landets præsident fra 2011 til 2016. Humala var militærofficer af karriere.

Eksterne henvisninger 

 Página oficial de campaña de Ollanta Humala 
 Página oficial del Partido Nacionalista Peruano 
 Biografía por Fundación CIDOB

Militærfolk fra Peru
Politikere fra Peru
Perus præsidenter
Walter Zenga

Walter Zenga (født 28. april 1960 i Milano) er en tidligere italiensk fodboldspiller og nuværende fodboldtræner. Siden 30. juli 2016 har han været cheftræner for Wolverhampton Wanderers F.C. (Wolves).

Fra 1985 til 1992 spillede han 58 kampe for Italiens fodboldlandshold.

Eksterne henvisninger 

 

Personer fra Milano
Fodboldspillere fra Italien
Fodboldtrænere fra Italien
Fodboldspillere fra FC Internazionale Milano
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
FIFA Football 2004

FIFA Football 2004 er et spil, udviklet af EA Sports.
Spillet rækker en ny type, at spille på, som hedder "Off The Ball".
På den måde kan man se med nogle tal, hvem det er bedst, at aflever bolden til.

Computerspil fra 2003
Unni Birkrem

Unni Birkrem er en norsk håndboldmålmand. Hun spillede 31 kampe for håndboldlandsholdet fra 1985 til 1989, og deltog under VM 1986, hvor det norske hold vandt en bronzemedalje. Hun er søster til Åse Birkrem.

Eksterne henvisninger 
 

Håndboldspillere fra Norge
Grønlandssæl

Grønlandssæl er en ægte sæl hjemmehørende i det nordligste Atlanterhav og tilstødende dele af Ishavet. Arten grupperes nu i slægten Pagophilus (der betyder den iselskende), men har tidligere været anbragt i slægten Phoca, sammen med bl.a. spættet sæl og ringsæl.

Beskrivelse 
Grønlandssæl er en middelstor ægte sæl 1.7 til 2.0 m lang som voksen og vejer fra 140 til 190 kg. Pelsen er sølvgrå med en meget karakteristisk sort V-formet saddelaftegning hen over ryggen og en sort ansigtsmaske. Han og hun er næsten ens. Ungerne bliver født med en gullighvid lanugo-pels. Efter ca. 3 dage bliver pelsen helt hvid og forbliver hvid de næste ca. 12 dage, hvorefter den fældes og den korthårede voksne pels fremkommer.

Litteratur 

Ægte sæler
Arktis' fauna
Grønlands pattedyr
ISO 3166-2:LV

ISO 3166-2:LV er Letlands del af ISO 3166-2, som er del af ISO 3166 standarden udgivet af International Organization for Standardization (ISO), der definerer koder for navne på principielle subnationale enheder i alle lande tilgængelige i ISO 3166-1.

For nuværende defineres Letlands ISO 3166-2-koder for 110 novads og ni republikanske byer. De ni republikanske byer har særlig status svarende til novads'.

Hver kode består af to dele, adskilt af en bindestreg. Den første del er LV, ISO 3166-1 alpha-2-koden for Letland. Den anden del er én af følgende:
 Tre tal: novads
 Tre bogstaver: republikanske byer

Nuværende koder 
Navne på subnationale enheder er opført som i ISO 3166-2-standarden udgivet af ISO 3166 Maintenance Agency (ISO 3166/MA).

Navne på subnationale enheder er sorteret i henhold til det lettiske alfabets rækkefølge: a, ā, b-c, č, d-e, ē, f-g, ģ, h-i, ī, j-k, ķ, l, ļ, m-n, ņ, o-s, š, t-u, ū, v-z, ž.

Klik på knappen i overskriften for at sortere hver kolonne.

Ændringer 
Følgende ændringer annonceres i nyhedsbrevet fra ISO 3166/MA siden den første udgivelse af ISO 3166-2 i 1998:

Koder før Nyhedsbrev II-3

Eksterne henvisninger 
 Letlands kommunale selvstyre 

LV
 ISO 3166-2:LV
Beboelsestårn

Et beboelsestårn er en bestemt art stenbygning der er opført med beboelse for øje; mange af disse har tillige tjent som forsvarsværker.

Historie 
Beboelsestårne begyndte at dukke op i Middelalderen specielt i bjergrige eller svært fremkommelige egne, da de således kunne kontrollere og forsvare strategiske punkter med en begrænset styrke. De kunne samtidig tjene som en adelsmands residens, hvorfor en slotsby ofte blev bygget omkring tårnet.

Efter deres oprindelse i Irland, Skotland, Baskerlandet og England i senmiddelalderen blev der også bygget beboelsestårne i andre dele af Vesteuropa, især i dele af Frankrig og Italien.

Eksterne henvisninger

Referencer 

Bygninger, konstruktioner og anlæg
Tårntyper
Beboelsesbygninger
De Kongelige Stalde

De Kongelige Stalde på Christiansborg Slot er et omfattende staldanlæg, der ligger i bygningerne rundt om ridebanen ved Christiansborg Slot på Slotsholmen i København.

Der har været et betydeligt hestehold på slottet og derfor også et betydeligt staldanlæg. Hestehold er der stadig med et antal heste som benyttes af Kongehusets Stald-Etat. Andre dele er indrettet til vognmuseum med de gamle hestekøretøjer. Endelig er nogle dele omdannet til andre formål som kontorer og garager for kongehusets biler.

Historie

De Kongelige Stalde ved Københavns Slot 
Allerede i 1500-tallet lå der bag Københavns Slot et større zigzag-formet staldanlæg, der rummede kongens heste og vognpark. I 1590 talte en udenlandsk rejsende 52 heste i staldene.

På den hesteinteresserede Christian 5.s tid i slutningen af 1600-tallet var der ca. 170 heste og 152 ansatte i Den Kongelige Stald-Etat. Der var direkte adgang til staldene fra slottet via en løngang, og kongen kom her daglig.

Frederik 4. iværksatte derfor i årene efter sin tronbestigelse i 1699 en større ombygning af staldanlægget, der førte til en rektangulær ridebane omgivet af nye staldbygninger og vognremise.

Foruden selve staldene opførtes i 1703-05 en prægtig barokbygning ud til Frederiksholms Kanal, der skulle fungere som bolig for staldmesteren og personalet ved de kongelige stalde. Staldmestergården findes stadig og rummer i dag Undervisningsministeriet og Kirkeministeriet.

De Kongelige Stalde ved Christiansborg Slot 
Kort efter sin tronbestigelse i 1730, tog Kong Christian 6. initiativ til at nedrive det umoderne Københavns Slot for at give plads til et nyt overdådigt barokslot, der kunne være en værdig ramme om enevældens kongemagt: det første Christiansborg Slot. I den forbindelse blev det gamle staldanlæg bag Københavns Slot også revet ned for at give plads til et nyt og større staldanlæg. Stald-Etatens mange heste blev i mellemtiden opstaldet på Frederiksberg Slot, Charlottenborg og Rosenborg Slot.

Det nye og stadigt eksisterende staldanlæg blev opført 1738-1745 af arkitekterne Elias David Häusser og Nicolai Eigtved. Det omfattede en udendørs ridebane og et indendørs ridehus, mens det meste af stueetagen i bygningerne rundt om ridebanen blev indrettet som stalde med plads til i alt 87 rideheste og 165 køreheste. Dele af dette staldanlæg står endnu uforandret med sit ekstravagante udstyr af marmorsøjler og marmorkrypper.

Antallet af heste kulminerede i 1789, hvor der var opstaldet 270 heste på Christiansborg. I løbet af 1900-tallet blev hestene langsomt fortrængt af biler, og i dag er knap 20 heste opstaldet i De Kongelige Stalde.

Litteratur

Noter

Eksterne kilder/henvisninger 
 
 Christiansborg Slot 
 Styrelsen for Slotte og Kulturejendomme

Kongelige Stalde, De
Slotsholmen
Fredede bygninger, konstruktioner og anlæg i Københavns Kommune
Københavnske seværdigheder
Hestehold
Rodney Berman

Rodney Berman er medlem af Liberal Democrats og leder af byrådet i Cardiff. 

Politikere fra Storbritannien
Personer fra Glasgow
Den døde mand

Den døde mand er en roman skrevet af Hans Scherfig og udgivet første gang i 1937. Romanen er Scherfigs debut som romanforfatter.

I forhold til de efterfølgende romaner, Den forsvundne fuldmægtig og Det forsømte forår, er samfundssatiren underspillet. Bogen handler om kunstmaleren Hakon Brand, som undergår en udvikling fra en avantgardistisk, sort, barfodskunstner, til en plagierende, nervøst anlagt og idylliserende samlebåndsmaler. Samtiden - og ofret selv - antog, at figuren Hakon Brand var modelleret over digteren Olaf Gynt.

Noter 

Bøger af Hans Scherfig
Litteratur i 1937
Josta Dladla

Josta Dladla (født 13. juli 1979) er en sydafrikansk fodboldspiller, der spiller som midtbanespiller for den sydafrikanske klub Moroka Swallows. Han har også spillet seks kampe for det sydafrikanske landshold. Fra 2002 til 2004 spillede han for AGF.

Eksterne henvisninger 

Fodboldspillere fra Sydafrika
Fodboldspillere fra AGF